Bèntèng iki dibangun taun 1545 déning Raja Gowa ka-9 sing asmané I manrigau Daeng Bonto Karaeng Lakiung Tumapa'risi' kallonna. Wiwitané bèntèng iki digawé saka bahan dhasar lempung, nanging ing mangsa pamaréntahan Raja Gowa ka-14 Sultan Alauddin konstruksi bèntèng iki diganti dadi watu padas asal saka Pagunungan Karst ing laladan Maros. Bèntèng Ujung Pandang iki awangun kaya penyu. Saka wanguné jelas banget filosofi Karajan Gowa, penyu bisa urip ing dharatan lan segara. Ing sajabané komplèks Bèntèng Ujung Pandang saiki ana Museum La Galigo sing isi akèh referènsi ngenani sajarah Makassar (Gowa-Tallo) lan laladan-laladan liyane sing ana ing Sulawesi Kidul. Sebageyan gedhé gedhung bèntèng iki isih utuh lan dadi salah siji objèk wisata ing Kutha Makassar.